\*P/2016917\*

KLASA: 110-01/20-01/2

URBROJ: 538-02-1-1/581-20-175

Zagreb, 17. rujna 2020. godine

***OBAVIJEST O TESTIRANJU***

***Javni natječaj za prijam u državnu službu na neodređeno vrijeme (NN 98/20)***

Obavještavamo kandidate prijavljene na Javni natječaj za prijam u državnu službu na neodređeno vrijeme u Ministarstvo regionalnoga razvoja i fondova Europske unije (MRRFEU), objavljen 2. rujna 2020. godine u „Narodnim novinama“ br. 98/2020, na web stranici Ministarstva regionalnoga razvoja i fondova Europske unije te Ministarstva uprave, kako će se, sukladno tekstu Javnog natječaja i Uredbi o raspisivanju i provedbi javnog natječaja i internog oglasa u državnoj službi („Narodne novine“ br. 78/2017 i 89/2019), **u srijedu, 23. rujna 2020. godine, u prostorijama MRRFEU, na adresi Miramarska 22, Zagreb, održati prva faza testiranja, u dijelu koji se odnosi na provjeru znanja, sposobnosti i vještina bitnih za obavljanje poslova radnog mjesta. Popis kandidata, za koje je utvrđeno da su dostavili uredne prijave i da ispunjavaju formalne uvjete, te slijedom toga ostvaruju pravo pristupanja prvoj fazi testiranja, objavljen je uz ovu obavijest na web stranici MRRFEU. U tablici su navedeni točni termini održavanja testiranja za pojedina radna mjesta.**

Za kandidate koji ne pristupe testiranju, smatra se da su povukli prijavu na Javni natječaj i više se ne smatraju kandidatima. **Zamjena termina nije moguća.**

Osobe koje ne ispunjavaju formalne uvjete iz Javnog natječaja o razlozima istoga bit će obaviještene putem elektronske pošte na e-mail adresu koju su naveli u svojoj prijavi.

Za sve informacije kandidati se mogu obratiti na e-mail: ljudski.potencijali@mrrfeu.hr, broj telefona: 01/6391-468 ili 6470-357.

**PRAVILA TESTIRANJA**

1. Na testiranje je potrebno doći sa **zaštitnom maskom za lice i kemijskom olovkom. Prilikom ulaska u zgradu ministarstva potrebno je dezinficirati ruke u dezinfekcijskom aparatu koji se nalazi u predvorju zgrade ministarstva te se pridržavati mjera Stožera civilne zaštite i održavati fizičku distancu od najmanje 1,5 metar.**

2. Prije početka testiranja obavlja se uvid u identifikacijsku ispravu radi utvrđivanja statusa kandidata. Kandidati koji ne mogu dokazati identitet ne mogu pristupiti testiranju.

3. Po utvrđivanju identiteta i svojstva kandidata, kandidatima će biti podijeljena pitanja za provjeru znanja. Kandidat je dužan vlastoručno upisati ime i prezime, te se vlastoručno potpisati na za to označenom mjestu na testu.

4. Za vrijeme provjere znanja i sposobnosti **nije dopušteno**:

* koristiti se bilo kakvom literaturom odnosno bilješkama;
* koristiti mobitel ili druga komunikacijska sredstva;
* napuštati prostoriju u kojoj se provjera odvija;
* gledati testove drugih kandidata,
* razgovarati s ostalim kandidatima niti na drugi način remetiti koncentraciju kandidata.

|  |
| --- |
| **Ukoliko pojedini kandidat prekrši pravila testiranja iz točke 4. bit će udaljen s provjere znanja, a njegov/njezin rezultat Komisija neće priznati niti ocjenjivati.** |

|  |
| --- |
| **Za vrijeme boravka u Ministarstvu regionalnoga razvoja i fondova Europske unije kandidati su dužni poštivati kućni red i postupati prema uputama službenih osoba. U slučaju kršenja kućnog reda i nepridržavanja uputa službenih osoba, kandidati će biti upozoreni na primjeren način, a ako se i dalje nastave neprimjereno ponašati bit će udaljeni sa testiranja te će se smatrati da su povukli prijavu.** Između svake grupe testiranja provest će se dezinfekcija dvorana u kojima se obavlja testiranje te će prozračiti iste, a sve u skladu s smjernicama Stožera civilne zaštite.  |

5. Za svaki dio provjere znanja, sposobnosti i vještina dodjeljuje se od 0 do 10 bodova. Smatra se da su kandidati zadovoljili na provjeri znanja, sposobnosti i vještina ako su za svaki dio provedene provjere dobili najmanje 5 bodova. Odgovori na testu moraju biti jasno i nedvosmisleno označeni, u protivnom će se takav odgovor ocijeniti kao netočan, s 0 bodova. Ukoliko kandidat smatra da je pogriješio odgovor, odgovor koji smatra netočnim potrebno je prekrižiti i potpisati se pored njega a potom zaokružiti odgovor koji smatra točnim.

6. U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja.

Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

 **Druga faza testiranja sastoji se od:**

* pisane provjere znanja rada na osobnom računalu *(za oba radna mjesta)* i
* pisane provjere znanja engleskog jezika *(za kandidate prijavljene za radno mjesto pod rednim brojem 262.)*

**O datumu i točnom terminu druge faze testiranja, kandidati koji ispune uvjete za pristupanje istoj, bit će obaviješteni putem elektronske pošte.**

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako se za radno mjesto traži veći broj izvršitelja, taj se broj povećava za broj traženih izvršitelja. Ako je u drugoj fazi testiranja zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja.

Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Poziv na intervju kandidatima biti će upućen putem elektronske pošte.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

Komisija dostavlja ministrici regionalnoga razvoja i fondova Europske unije izvješće o provedenom postupku, koje potpisuju svi članovi Komisije, uz koje se prilaže rang-lista kandidata.

**MINISTARSTVO REGIONALNOGA RAZVOJA I FONDOVA EUROPSKE UNIJE**